موتمر عالم اسلامی (ورلڈ مسلم کانگریس)

1926ء میں ’’موتمر عالمِ اسلامی ‘‘ شاہ عبدالعزیز ابن سعود کی دعوت پر مکہ معظمہ میں منعقد ہوئی ۔ انڈونیشیا سے عمر شوکرو ، ہندوستان سے مولانا محمد علی جوہر ، مولانا شوکت علی ، مفتی کفایت اللہ ، علامہ سید سلیمان ندوی ، فلسطین سے مفتی اعظم امین الحسینی ، لبنان سے علامہ رشید رضا و الحاج شیخ اسماعیل ، ترکی سے ثروت بے اور دیگر اکابرین شریک ہوئے ۔ معتمرِ عالم اسلامی کا مقصد مسلمان ممالک کے درمیان اتحاد و اتفاق اور مسلمان ممالک میں بسنے والے لوگوں کی فلاح قرار پایا ۔ 1931ء میں مفتی اعظم فلسطین کی دعوت پر دوسری کانفرنس فلسطین میں منعقد ہوئی اور تیسری کانفرنس 1949ء میں علامہ شبیر احمد عثمانی و دیگر عمائدین کی دعوت پر کراچی میں منعقد ہوئی ۔ چوتھی کانفرنس بھی 1951ء میں کراچی میں منعقد ہوئی ۔ بعد میں یہ کانفرنسیں 1964ء میں بغداد، 1965ء میں صومالیہ ، 1967ء میں اومان میں منعقد کی گئیں